પ્રસ્તાવિત બિલના પ્રાવધાનના કારણે દુવિધા અને આશંકાઓનો માહોલ બની ગયો હતો. આમાં બેંકોને દેવાદાર થવાથી બચાવવા માટે લાયબિલિટીઝને રાઈટ ડાઉન કરવાનો પ્રસ્તાવ હતો જેની વ્યાખ્યા કેટલાક લોકોએ બેલ-ઈનના રુપે કરી હતી. આના કારણે મોટાભાગના લોકોને લાગ્યું કે બેંકોમાં પડેલા તેમના પૈસા ડૂબી શકે છે. ઘણાં રાજ્યોમાં લોકોએ એટીએમમાંથી પૈસા ઉપાડવાની શરૂઆત પણ કરી દીધી હતી જેના કારણે બજારમાં પૈસાની તંગી પણ સર્જાઈ હતી.